पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस ने सोमवार की शाम सिमराही बाजार स्थित गोल बाजार से एक 9 एमएम के देसी पिस्टल और 9 एमएम के 6 जिंदा कारतूस के साथ दो अपराधियों को गिरफ्तार किया है। थानाध्यक्ष रजनीश केसरी ने बताया कि सूचना थी कि अपराधी प्रवृति के कुछ लोग हथियार के साथ सिमराही बाजार में घूम रहे हैं। पुलिस ने सिमराही गोल बाजार से हथियार के साथ दोनों अपराधियों को गिरफ्तार कर लिया। इनकी पहचान सिमराही बाजार के वार्ड-12 निवासी मो. लाल और बिशनपुर दौलत पंचायत के वार्ड-3 निवासी संजीव चौधरी के रूप में हुई है। एक अन्य अपराधी पुलिस को चकमा देकर भाग गया। उसे भी जल्द गिरफ्तार कर लिया जाएगा। लोगों ने बताया कि सोमवार को उक्त दोनों अपराधी सिमराही बाजार के एक होटल में बैठकर मांस-मदिरे का सेवन किए। उसके बाद सिमराही बाजार गांधी नगर के पास एनएच-57 किनारे किसी बाइक चालक को रोककर उससे बाइक छीनने का प्रयास कर रहे थे। लोगों ने पुलिस को सूचना दे दी। बाइक चालक किसी तरह भाग निकला। पुलिस के पहुंचने पर दोनों अपराधी भागने लगे तो पुलिस ने पीछा कर सिमराही के गोल बाजार पर हथियार के साथ उनको गिरफ्तार कर लिया। थानाध्यक्ष रजनीश केसरी ने बताया कि गिरफ्तार मो. लाल का आपराधिक इतिहास है। विभिन्न थानाें में कई मामले दर्ज हैं। इसमें राघोपुर थाने में कांड-62/2002, 94/2004, 120/2007, 210/2019 व 102/2020 शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn